Συζήτηση:Βαγγέλης Χατζηγιαννίδης

message: ΒΙΟΓΡΑΦΙΚΟ
Ο Βαγγέλης Χατζηγιαννίδης γεννήθηκε στις Σέρρες, 4 Ιουλίου του 1967, και έζησε εκεί τα πρώτα του παιδικά χρόνια. Σπούδασε στη Νομική Σχολή της Αθήνας και στη Δραματική Σχολή Βεάκη. Για λίγα χρόνια εργάστηκε ως ηθοποιός σε θεατρικές παραστάσεις που σκηνοθέτησαν οι Μίνως Βολανάκης, Θόδωρος Τερζόπουλος, Τάσος Μπαντής, Σταμάτης Φασουλής, Πέπη Οικονομοπούλου. Αργότερα ακολούθησε το γράψιμο. Κυκλοφορούν ως τώρα τα μυθιστορήματα Οι τέσσερις τοίχοι (2000), Ο φιλοξενούμενος (2004), Το ελάχιστο ίχνος (2013), η συλλογή διηγημάτων Φυσικές Ιστορίες (2006) και  το αφήγημα «Ύπνος» (2008, εμπνευσμένο από την ομώνυμη ζωγραφική συλλογή της Ευφροσύνης Δοξιάδη), όλα από τις εκδόσεις «Το Ροδακιό». Διηγήματά του έχουν συμπεριληφθεί σε θεματικές ανθολογίες και έχουν δημοσιευτεί στον Τύπο και σε λογοτεχνικά περιοδικά. 
 Έχει γράψει ακόμα τα θεατρικά έργα: Μεταμφίεση (εκδ. «Ιανός», 2005) που ερμηνεύτηκε από την ηθοποιό Ράνια Οικονομίδου στα πλαίσια της Πολιτιστικής Ολυμπιάδας της Αθήνας (2003) και αργότερα στο Θέατρο οδού Κεφαλληνίας,  Λα Πουπέ που παρουσιάστηκε πρώτη φορά το 2008 από την ηθοποιό Άννα Κοκκίνου στο Θέατρο «Σφενδόνη», Λάσπη στο «Θέατρο Οδού Κεφαλληνίας» περίοδος 2008-2009 και ΔΗΠΕΘΕ Σερρών 2012, το έργο για εφήβους Στην Οθόνη Φως («Το Ροδακιό» 2011) που παρουσιάστηκε στη «Στέγη Γραμμάτων και Τεχνών» του ιδρύματος Ωνάση την περίοδο 2011-2012, Αέρας («δηγμα / Ευρασία» 2011), (Πόλη Θέατρο, σεζόν 2013-14), Τον Άυλο Εσένα (Θέατρο Τέχνης, Δεκέμβριος 2013), Κέικ ( Εθνικό Θέατρο, Σκηνή Νίκος Κούρκουλος, 2014 και επανάληψη 2015).
Βιβλία του έχουν μεταφραστεί και εκδοθεί στα γαλλικά (Albin-Michel), αγγλικά (Marion Boyars), ιταλικά (Crocetti), ισπανικά (Tropismos) και πορτογαλικά (Babel) και έχουν αποσπάσει θετικότατες κριτικές στo διεθνή τύπο (The Guardian, The Independent, El Pais, Le Monde, Le Figaro). 
Τιμήθηκε με το «Βραβείο Πρωτοεμφανιζόμενου Πεζογράφου» του περιοδικού Διαβάζω (2000) και το γαλλικό βραβείο “Laure Bataillon” (καλύτερο ξένο μυθιστόρημα της χρονιάς 2004) για το βιβλίο Οι τέσσερις τοίχοι το οποίο βρέθηκε, επίσης, υποψήφιο στην τελική εξάδα των καλύτερων μυθιστορημάτων απ’ όλο τον κόσμο για το βρετανικό βραβείο Independent Foreign Fiction Prize (2007) –και ήταν πρώτη φορά που ελληνικό μυθιστόρημα βρέθηκε υποψήφιο για αυτό το σημαντικό διεθνές βραβείο. Επίσης, το έργο Στην Οθόνη Φως κέρδισε το «Βραβείο Κοινού» στο θεατρικό φεστιβάλ της Χαϊδελβέργης το 2013. Το μυθιστόρημα Το Ελάχιστο ίχνος κέρδισε το βραβείο του περιοδικού Κλεψύδρα 2014.

message: Το υπάρχον βιογραφικό ειναι ελλιπές. Μιας και είμαι ο ίδιος ο βιογραφούμενος παρακαλώ υιοθετήστε αυτό που σας στέλνω, ως πιο έγκυρο και ενημερωμένο.
Ο Βαγγέλης Χατζηγιαννίδης γεννήθηκε στις Σέρρες, 4 Ιουλίου του 1967, και έζησε εκεί τα πρώτα του παιδικά χρόνια. Σπούδασε στη Νομική Σχολή της Αθήνας και στη Δραματική Σχολή Βεάκη. Για λίγα χρόνια εργάστηκε ως ηθοποιός σε θεατρικές παραστάσεις. Μετά ασχολήθηκε με το γράψιμο. Κυκλοφορούν ως τώρα τα μυθιστορήματα Οι τέσσερις τοίχοι (2000), Ο φιλοξενούμενος (2004), Το ελάχιστο ίχνος (2013), η συλλογή διηγημάτων Φυσικές Ιστορίες (2006) και  το αφήγημα Ύπνος (2008), όλα από τις εκδόσεις «Το Ροδακιό». Διηγήματά του έχουν συμπεριληφθεί σε θεματικές ανθολογίες και έχουν δημοσιευτεί στον Τύπο και σε λογοτεχνικά περιοδικά. 
Έχει γράψει ακόμα τα θεατρικά έργα: Μεταμφίεση,  Λάσπη, Λα Πουπέ, Αέρας, Στην Οθόνη Φως, Τον Άυλο Εσένα, Κέικ, Πεταλούδα σε Πηγάδι. Όλα έχουν παρασταθεί στην Ελλάδα (θέατρο οδού Κεφαλληνίας, Θέατρο Σφενδόνη, Στέγη Γραμμάτων και Τεχνών, ΔΗ.ΠΕ.ΘΕ. Σερρών, ΔΗ.ΠΕ.ΘΕ Αγρινίου, Θέατρο Πόλη, Θέατρο Τέχνης, Εθνικό Θέατρο, Θέατρο Αγγέλων Βήμα).
Βιβλία του έχουν μεταφραστεί και εκδοθεί στα γαλλικά (Albin-Michel), αγγλικά (Marion Boyars), ιταλικά (Crocetti), ισπανικά (Tropismos) και στα πορτογαλικά (Babel). Τιμήθηκε με το «Βραβείο Πρωτοεμφανιζόμενου Πεζογράφου» του περιοδικού Διαβάζω (2000) και το γαλλικό βραβείο “Laure Bataillon” (2004) για το μυθιστόρημα Οι τέσσερις τοίχοι που  βρέθηκε στη μικρή λίστα του Βρετανικού βραβείου Independent “Foreign Fiction Prize” το 2007. Επίσης, το έργο Στην Οθόνη Φως κέρδισε το «Βραβείο Κοινού» στο θεατρικό φεστιβάλ της Χαϊδελβέργης το 2013.Tο μυθιστόρημα του ”Το ελάχιστο ίχνος” τιμήθηκε με το Βραβείο Πεζογραφίας του περιοδικού Κλεψύδρα. Αναφορά: Βαγγέλης Χατζηγιαννίδης 2A02:587:1112:6700:6127:C2FA:9011:A4FA 13:45, 18 Σεπτεμβρίου 2016 (UTC)
replies: text: Οι πηγές στη Βικιπαίδεια πρέπει να είναι αξιόπιστες και κυρίως ανεξάρτητες. Οπότε σύμφωνα με τα λεγόμενα σας, αφού είστε ο ίδιος, θα πρέπει να βρείτε ανεξάρτητη πηγή, μιας και το παραπάνω κείμενο δεν πληροί τα κριτήρια.--Texniths (συζήτηση) 14:15, 18 Σεπτεμβρίου 2016 (UTC)
thread_title:  Σχόλιο 18-9-2016